cyanic-selkie/wikianc huggingface dataset:
Ilpo Koskela (sarjakuvapiirtäjä)
Ilpo Koskela on opettanut sarjakuvaa Oulun taidekoulussa 14 vuoden ajan. Vuonna 1998 hän laati alustavan opetussuunnitelman Limingan taidekoulun sarjakuvalinjalle, joka on kouluttanut suomalaisia sarjakuvantekijöitä jo kahden vuosikymmenen ajan.
Hän on luennoinut sarjakuvien tekemisestä ja infografiikasta Suomessa aina yläasteilta yliopistoihin, Suomen lisäksi myös Ruotsissa, Venäjällä, Ukrainassa, Portugalissa ja Algeriassa.
Oulun sarjakuvaseuran toiminnassa Koskela oli mukana aina alusta vuodesta 1980 saakka, pyörittäen toimintaa 1990-luvun puoliväliin saakka. Kemin sarjakuvakeskuksen hallituksessa, ja Kemin kansainvälisen sarjakuvafestivaalin organisaatiossa Koskela oli mukana vuosina 1995–2012, johtaen festivaalia vuosina 2007–2012. Hän vastasi myös Kemin pohjoismaisen sarjakuvakilpailun organisoimisesta vuosina 1999–2012.
Vuonna 2011 Koskela sai Suomen sarjakuvaseuran myöntämän sarjakuvaneuvoksen arvonimen.
Suomen Kunto- ja Terveysliikuntakeskusten yhdistys
SKY ry eli Suomen kunto- ja terveysliikuntakeskusten yhdistys SKY on terveysliikunta-alan yritysten toimialajärjestö. Yhdistys perustettiin vuonna 2002 tarkoituksenaan turvata alan yrittäjyyttä. Järjestö on koulutus, edunvalvonta ja palvelujärjestö, joka edustaa terveysliikunta-alaa viranomais- ja mediayhteyksissä. Suomen yrittäjät nimesivät yhdistyksen vuoden 2013 parhaaksi toimialajärjestöksi.
Yhdistys tekee viranomaisille esityksiä uudistusten aikaansaamiseksi toimialalla ja valvoo hyvien liiketapojen noudattamista. Se tarjoaa jäsenilleen koulutusta ja yritystaloudellista neuvontaa. Yhdistys tunnetaan myös Liikuntapäivät -kuntoliikuntatapahtuman järjestäjänä. Yhdistyksellä on edustus Opetushallituksen Kuntoutus- ja liikunta-alan koulutustoimikunnassa.
SKY ry:n nettisivut
Villi kortti (televisiosarja)
Villi kortti on Yle TV2:lla lokakuusta 2015 joulukuuhun 2019 asti esitetty paneelishow, joka käsitteli viime aikana urheilumaailmassa tapahtuneita asioita. Ohjelman juontajana ja tuomarina toimi Riku Riihilahti. Ohjelmaa kuvattiin Mediapoliksessa Tampereen Ristimäessä.
Villissä kortissa on kaksi toisiaan vastaan kilpailevaa joukkuetta, keltainen ja punainen, joiden vakiopanelisteina toimivat Tommy Lindgren, Paula Noronen, Ville Myllyrinne, Pilvi Hämäläinen, Mikko Töyssy ja Kalle Palander. Lisäksi ohjelmassa on viikoittain vaihtuva julkisuuden henkilö vieraana. Aiemmin ohjelmassa ovat olleet panelisteina Tuomas Kyrö, Helena Pöllänen, Essi Hellén, Jenni Poikelus, Aki Riihilahti, Juuso Mäkilähde, Minna Kauppi ja Lotta Kaihua.
Villin kortin jalkapalloetkot oli 15 minuuttia kestävä lähetys, jonka tarkoitus oli virittää tunnelma valmiiksi heti ohjelman jälkeen alkavaan Mestarien liigan otteluun. Etkojen lopussa oli aina Kalle ennustaa -osio, jossa kilpikonna Kalle tai Kalle Palander ennusti illan ottelun tuloksen. Jalkapalloetkoissa oli poikkeuksellisesti kuuden sijasta neljä panelistia, kaikki vakiopanelisteja. Lähetystä esitettiin 2016 keväästä 2018 kevääseen, kunnes Mestarien liiga siirtyi Yleltä MTV:lle. pienoiskuva|Logo kausina 1-2.Villi kortti alkoi Yle TV2:lla 19. lokakuuta 2015. Sarjaa esitettiin aluksi maanantai-illassa, mutta vuoden 2016 alussa se siirtyi tiistai-iltaan edellisen vuoden lopussa päättyneen Ajankohtaisen kakkosen paikalle.
Ohjelman yllätyksellisesti loputtua syksyllä 2020 tiedoitettiin, että ohjelmasta olisi tulossa samankaltainen versio, Penkinlämmittäjät, MTV3- kanavalla syyskuussa 2020.
Rosonajoki
Rosonajoki on Narvanjoen suun ja Laukaanjoen yhdistävä joki Leningradin alueen Jaaman piirin Narvusin kunnassa Venäjällä. Sen pituus on 26 kilometriä.
Joki on syntynyt jääkauden loppuvaiheessa Narvajoen uomaksi. Sen suunta vaihtelee. Narvajoen ollessa korkealla Rosonajoki virtaa Laukaanjokeen ja vastaavasti Laukaanjoen tulviessa virtaus kääntyy Narvajokeen.
Aiheesta muualla
59.54389°N, 28.24556°W
Louise Mushikiwabo
Louise Mushikiwabo (s. 23. lokakuuta 1957) on ruandalainen poliitikko. Hän toimi maansa ulko- ja yhteistyöministerinä 4. joulukuuta 2009 lähtien lokakuuhun 2018 saakka. Ministeritehtävänsä jälkeen Mushikiwabo on vuoden 2019 alusta johtanut pääsihteerinä Pariisista käsin toimivaa ranskankielisten maiden järjestö Organisation Internationale de la Francophonieta.
Ulkoministerinä Mushikiwaboa edelsi tehtävässä Rosemary Museminali ja hänen seuraajansa on Richard Sezibera.
Mushikiwabo opiskeli Ruandan kansallisessa yliopistossa ja Delawaren yliopistossa. Poliittisesti hän on edustanut Ruandan isänmaallista rintamaa.
Pesäpallon miesten Mestaruussarjan kausi 1979
Pesäpallon SM-sarja 1979. Runkosarjan lisäksi pelattiin ensimmäisen kerran loppusarjat niin mitaleista kuin sarjassa säilymisestäkin. Hyvinkään Tahko ja Jyväskylän Kiri taistelivat tasapäisesti mestaruudesta aina uusintaotteluun saakka. Loppuottelun kahdeksannessa sisävuorossaan Tahko lopulta paukutteli ratkaisevan eron noin 11 000 katsojan seuratessa tapahtumia Kouvolassa. Cup-mestaruus meni ensimmäistä kertaa mestaruussarjan ulkopuolelle. Oulun Lippo voitti tasaisessa finaalissa Kankaanpään Mailan 5-4.
Asynkroninen verkko-opetus
Asynkroninen verkko-opetus tarkoittaa verkko-opiskelua, jossa osapuolet eivät ole kasvokkain. Tämä tarkoittaa sitä että, opiskelija ja opettaja eivät kommunikoi reaaliaikaisesti keskenään. Sen sijaan nauhoitukset, sähköposti, fax, keskustelupalstat, ketjutetut keskustelut ja verkkopohjainen harjoittelu ovat asynkronista opiskelua. Yksi asynkronisen verkko-opiskelun hyödyistä on se, että osallistuja hallitsee opiskeluprosessin tahtia. Tämä tarkoittaa usein sitä, että asynkroninen verkko-opiskelu on riippumatonta sekä paikasta että ajasta.
Asynkronisen verkko-opetuksen vastakohta on synkroninen verkko-opetus.
Lähteet
Belanger, F. (2000), Evaluation and Implementation of Distance Learning: Technologies, Tools and Techniques. Hershey, PA, USA: Idea Group Publishing.
Pesäpallon miesten Mestaruussarjan kausi 1979
Uusinta mestaruudesta
Ottelu pelattiin Kouvolassa 16. syyskuuta.
Hyvinkään Tahko: Markku Kuikka, Antti Laurila, Risto Korhonen, Juha Lamberg, Pertti Wirtanen, Kari Kuusiniemi, Stig Tainio, Ilkka Musto, Jari Laurila, Oiva Latikka, Juhani Latikka.
Ansa-auto
pienoiskuva|Kyltti Yhdistyneessä kuningaskunnassa, jossa ilmoitetaan poliisin ansa-autojen sijoitusalueesta.Ansa-auto on poliisien tarkoituksella varastettavaksi jätetty auto, jolla halutaan saada autovarkaita kiinni. Autot on varustettu mm. GPS-paikantimilla, kaukolukituksella sekä video- ja ääninauhureilla todistusaineiston saamiseksi.
Ajoneuvot jätetään yleensä varkaiden suosimille alueille niin, että ne on mahdollisimman helppo varastaa. Kun ajoneuvo varastetaan, poliisit antavat sen ajaa sopivaan paikkaan ja sen jälkeen sammuttavat ajoneuvon moottorin ja lukitsevat ovet, jolloin varas ei pääse pakoon. Tämän jälkeen poliisit käyvät pidättämässä varkaan.
Yhdysvaltalaisen truTV:n ohjelmassa Bait car (Suomessa Amerikan ansa-autot) näytetään, miten poliisit nappaavat autovarkaita ansa-autoilla.
Libertyn huvila
thumb|Kochin perheen huvila Liberty. Kuva vuodelta 2013. thumb|2015 thumb|2015 Libertyn huvila on Tallinnan Rocca al Maren alueella sijaitseva rakennus. Libertyn ensimmäinen päärakennus valmistui 1700-luvulla. Baltiansaksalainen Kochin perhe rakennutti 1900-luvun alussa kesähuvilakseen uuden puisen rakennuksen. Vuonna 1939 he pakenivat Saksaan. Sen jälkeen rakennuksessa on pidetty pioneerileirejä vuoteen 1986 saakka, jolloin koko alueesta tehtiin suojelukohde ja se liitettiin Rocca al Maren ulkoilmamuseoon.
Huvila päätettiin vuonna 2014 kunnostaa Viron presidentin virka-asunnoksi. Remontin hinnaksi arvioitiin noin neljä miljoonaa euroa. Remonttihanke alkoi viivästyä, kun kukaan rakennuttaja ei ollut halukas tekemään tarjousta urakasta annetulla 4,4 miljoonan euron hinnalla. Viivästys tarkoitti, että päätöstä ei voitu tehdä presidentti Toomas Hendrik Ilveksen virkakaudella. Ilveksen seuraaja Kersti Kaljulaid lopulta hylkäsi suunnitelman helmikuussa 2017 ja huvilan kohtalo jäi avoimeksi.
Aiheesta muualla
59.43278°N, 24.64689°W
Panchen-lama
pienoiskuva|1. panchen-lama, Khedrup Gelek Pelzang Panchen-lama (tiibetiksi པཎ་ཆེན་བླ་མ།, pan chen bla ma; kiinaksi perinteisin merkein 班禪額爾德尼, Bānchán É'ěrdéní) on Tiibetin buddhalaisuuden, lamalaisuuden, Gelug-koulukunnan toiseksi korkein johtaja. Korkein johtaja on dalai-lama. Panchen-laman tehtävänä on muun muassa löytää uusi dalai-laman inkarnaatio ja päinvastoin. .
Nykyinen dalai-lama Tenzin Gyatso nimesi Gedhun Choekyi Nyiman panchen-laman 11. inkarnaatioksi 14. toukokuuta 1995, mutta tätä Kiina ei tunnustanut virallisesti. Kiinan hallitus nimesi Gyancain Norbun (uskonnollinen nimi Erdini Qoigyijabu) uudeksi panchen-lamaksi, mutta tätä valintaa eivät Tiibetin pakolaishallitus ja useimmat Kiinan ulkopuolella elävät lamalaisuuden harjoittajat hyväksy. Gedhun Choekyi Nyiman nykyistä olinpaikkaa ei tiedetä.
Paikallisagenda
Paikallisagenda on kansainvälinen kestävän kehityksen toimintaohjelma, joka toteutetaan paikallistasolla kuntakohtaisesti.
Historiaa
YK:n Ympäristö- ja kehityskonferenssissa 1992 hyväksyttiin laaja 21. vuosisadan toimintaohjelma Agenda 21. Konferenssissa kaikki maailman kaupungit ja kunnat haastettiin laatimaan kestävän kehityksen toimintaohjelmaa. Rion sopimuksesta lähtien paikallisagendatyön on käynnistänyt jo yli 1 600 Euroopan kuntaa ja kaupunkia.
Olga Pulić
Olga Pulić (o.s. Gere, s. 27. syyskuuta 1942) on entinen jugoslavialainen korkeushyppääjä.
Olga Gere sijoittui 15-vuotiaana Tukholman EM-kilpailuissa 1958 korkeushypyssä kahdeksanneksi tuloksella 161 cm. Neljä vuotta myöhemmin Belgradin EM-kilpailuissa hän saavutti hopeaa tuloksella 176 cm. Tokion 1964 olympialaisissa hän kilpaili nimellä Olga Pulić ja sijoittui seitsemänneksi tuloksella 171 cm. Vuonna 1966 hän saavutti Dortmundissa ensimmäisissä sisäratojen EM-kilpailuissa hopeaa tuloksella 173 cm. Myöhemmin samana vuonna hän sijoittui Budapestissa ulkoratojen EM-kilpailuissa viidenneksi tuloksella 171 cm.
Sirpaleet
Sirpaleet tarkoittaa seuraavia asioita:
Downton Abbey
Sarjan ensimmäinen jakso esitettiin Isossa-Britanniassa ITV:llä 26. syyskuuta 2010. Sarjan kuudes ja viimeinen tuotantokausi päättyi Isossa-Britanniassa 25. joulukuuta 2015. Sarjan jälkeen on tehty myös Downton Abbey -elokuva, joka julkaistiin syksyllä 2019. Toinen elokuva, Downton Abbey: Uusi aikakausi, julkaistiin keväällä 2022.
Tuotanto
vasen|pienoiskuva|165x165px|Highclere Castle
Budjetti
Sarjan maailma haluttiin luoda mahdollisimman autenttisen näköiseksi, joten yhden jakson tuottaminen maksoi 1–1,5 miljoonaa puntaa. Kuvauspaikkana toimineen Highclere Castlen omistajat saivat sarjasta miljoona puntaa kaudelta. alt=Byfleet Manor|vasen|pienoiskuva|165x165px|Byfleet Manor, joka esitti leskikreivittären taloa.
Kuvauspaikat
Sarjan kuvauspaikkana toimi Highclere Castle, Hampshiressa, jossa kuvattiin ulkokohtaukset sekä valtaosa sisällä tapahtuvista kohtauksista. Highclere Castlen aitoja huoneita ovat esimerkiksi kirjastohuone, ruokasali, vaaleanvihreä oleskeluhuone sekä Lady Coran, Edithin ja Sibylin makuuhuoneet. Lontoon studiossa taas puolestaan kuvattiin kohtaukset palvelijoiden tiloista, keittiöstä sekä Lady Maryn makuuhuoneesta. Leskikreivittären kotina sarjassa toimi Surreyssa sijaitseva Byfleet Manor. Muualla kuin Highclere Castlen pihamaalla tapahtuvat ulkokohtaukset kuvattiin Bamptonissa, Oxforshiressa. Bamptonista voi myös löytää Churchgate Housen, joka toimi Isobel Crawleyn asunnon kuvauspaikkana.
Tyyli
Sarjan edetessä hahmojen yllä nähtävissä vaatteissa voi nähdä kyseiselle aikakaudelle tyypillisiä muutoksia muodissa. Alussa sarjan naiset käyttävät esimerkiksi korsetteja ja asujen vyötärölinja on korkealla, mutta 1920-luvun muodin mukaisesti vyötärölinja siirtyi alemmas, hameiden helmat pitenivät ja asujen silueteissa voi havaita suoraviivaisemman siluetin.
Eino Tepponen
Eino Tapio Tepponen (22. marraskuuta 1932 Rautu – 12. tammikuuta 1997 Espoo)  oli suomalainen kuvittaja ja pilapiirtäjä.
Eino Tepposen perhe lähti sodan jaloista Karjalankannakselta evakkoon ja päätyi Helsinkiin. Tepponen kävi kansa- ja oppikoulun Kalliossa. Hän sai paikan lennättimen sähkösanomalähettinä ja toimi sitten Suomen Voimistelu- ja Urheiluliiton juoksupoikana. Seuraava työpaikka, Suomi-Filmin tekstaamo, antoi tulevalle uralle suunnan, vaikka Tepponen saikin sieltä potkut. Uusi työ löytyi Pauligin somistamosta.
Armeijasta kotiuduttuaan Tepponen pääsi harjoittelijaksi isoon mainostoimistoon ja työn ohella kävi Ateneumin iltakurssia yleisellä linjalla. Kun Mainosgraafikot ry perusti oman koulunsa, työnantaja lähetti Tepposen opiskelemaan lisää. Hän valmistui kurssinsa parhaana ja lähti seuraavaksi Kanadan Torontoon työskentelemään kahdessakin eri mainostoimistossa. Hän pyrki työhön mainosmaailman keskukseen New Yorkiin, mutta J. Walter Thompson -toimisto ei ollut Tepposesta kiinnostunut. Hän palasi Suomeen samaan mainostoimistoon, jossa sitten viihtyikin kaikkiaan 26 vuotta.
1970-luvun puolenvälin paikkeilla Tepponen jäi mainostyöstä palkattomalle varhaiseläkkeelle ja keskittyi tekemään kirjankansia. Hänen toiminnantäyteinen, realistinen kuvitustyylinsä tuli tunnetuksi etenkin jännitysromaanien kansista muun muassa Alistair MacLeanin teoksiin. Realismin ohella Eino Tepponen hallitsi myös karikatyyrin ja sai vuonna 1979 pilapiirtäjän paikan Apu-lehdestä.
Downton Abbey
Kansainvälinen menestys
Downton Abbey on saanut kansainvälisesti ylistäviä arvosteluja televisiokriitikoilta. Sarja on palkittu muun muassa parhaan minisarjan Golden Globella ja Primetime Emmyllä. Sarja on kaikkien aikojen eniten ehdokkuuksia saanut ulkomaalainen televisiosarja Primetime Emmy Awardsien historiassa 31 ehdokkuudellaan kolmen kauden jälkeen.
Sarjasta tuli sekä ITV:n että PBS:n katsotuin sarja ja menestynein brittiläinen pukudraama sitten vuoden 1981 Menneen maailman. Kolmannen kauden jälkeen sarjasta tuli yksi maailman kaikkien aikojen laajimmin katsotuista televisiodraamasarjoista. Suomessa Downton Abbeyä esittää Yle TV1.
Juoni
Tapahtumat sijoittuvat kuvitteelliseen Downton Abbeyn maalaiskartanoon Pohjois-Yorkshiressa Granthamin jaarlin ja kreivittären perheen kotiin, jossa asuvat myös heidän lukuisat palvelijansa. Ensimmäinen kausi alkaa kun suvun perijän Patrickin kerrotaan menehtyneen RMS Titanicin merionnettomuudessa. Granthamin jaarlin kaikki kolme lasta ovat tyttäriä, ja brittiläisen perimyssäännön mukaan aatelisarvon ja siihen liitetyn omaisuuden voi periä vain miespuolinen perillinen. Patrick oli kihlattu jaarlin vanhimman tyttären Lady Maryn kanssa, jolloin heidän lapsensa taas olisi aikanaan perinyt jaarlinarvon isältään ja omaisuus olisi pysynyt lähisuvussa. Uusi kaukainen perillinen löytyy Manchesteristä, mutta keskiluokkaisella lakimiehellä on vaikeuksia sopeutua jäykistelevään aristokraattielämäntapaan. Ensimmäinen kausi päättyy ensimmäisen maailmansodan syttymiseen. Sarjan toisella kaudella seurataan maailmansodan aikaisia tapahtumia ja kolmannella ja neljännellä kaudella Crawleyt palvelijoineen ovat riehakkaalla 1920-luvulla.
Hahmojen taustaa
Sarjan luonut Julian Fellowes kertoi, ettei ensin ollut innostunut tuottaja Gareth Neamen ehdotuksesta palata aiemmin kirjoittamansa Gosford Park -elokuvan maailmaan. Sattumalta hän oli kuitenkin lukenut To Marry an English Lord -nimistä kirjaa, joka kertoo amerikkalaisista perijättäristä, joita saapui 1880-90 -luvuilla pelastamaan naimakaupoilla pulaan joutuneita tiloja. Fellowes kertoi miettineensä, miten nämä naiset pärjäsivät vuosikymmenten kuluessa ja yhteiskunnan muuttuessa vieraassa maassa, hetkinä, jolloin perijättärien luoma poliittinen ja sosiaalinen järjestelmä oli torjuttu. Näiden mietintöjen pohjalta sarja ja sen henkilöt syntyivät. Fellowesin mukaan Cora Grantham on Downton Abbeyn äiti tässä mielessä.
Violet Granthamin esikuvana on toiminut taas Fellowesin isoisän vanhin sisko, Isie, joka viljeli kuivaa huumoria. Hän oli auktoriteettihahmo, joka vaali brittiläisiä arvoja ja oli ankara, myös itselleen. Fellowes on paljastanut, että myös hänen aiemmin luomansa elokuvan, Gosford Parkin hahmo, Lady Trentham, on luotu saman isotädin pohjalta.
Robert Granthamin hahmo on puolestaan luotu Fellowesin oman isän pohjalta. Hänen mukaansa Robertissa ja hänen isässään oli samaa heidän moraalinsa ja päättäväisyytensä toimia aina oikein, mutta koskaan kyseenalaistamatta oman yhteiskunnallisen asemansa rakennetta.
Fellowes on paljastanut Sarah O´Brienin hahmon olevan yksi hänen suosikeistaan. Hahmo on luotu hänen isoisänsä serkun palvelijattaren pohjalta. Päällisin puolin hän oli kohtelias, mutta kulissien takana hän oli manipuloiva ja ajan myötä sai Fellowesin sukulaisen kaikki läheiset kaikkoamaan, jolloin palvelijatar pystyi johtamaan taloa yksin. Sukulainen ei kuitenkaan tätä tajunnut ja hänen välinsä perheeseensä eivät koskaan palanneet ennalleen.
Thomas Barrow´n hahmo on luotu Fellowesin teatteritaustaan liittyvän pukijan pohjalta. Isobel Crawleyn esikuvana puolestaan on ollut Fellowesin kummisedän vaimo, joka oli psykologian professori. Charles Carson on saanut innoituksensa Fellowesin läheisestä ystävästä, joka oli eläessään hovimestari. Mary Crawley taas on Fellowesin mukaan yhdistelmä hänen vaimoaan ja äitiään.
Fellowes on myös kunnioittanut Downton Abbeyn kuvauspaikkana toimineen Highclere Castlen Egyptiin liittyneitä kytköksiä. Highclere Castle oli George Herbertin entinen koti ja vuonna 1922 Herbert oli avaamassa faarao Tutankhamonin hautaa. Sarjassa jaarli Granthamin koirille on annettu Egyptiin liittyvät nimet nimet Pharaoh (faarao), Isis (jumalatar egyptiläisessä mytologiassa) sekä Tia (faarao Amenhotep II:n vaimo ja Thutmosis IV:n äiti).
Lisäksi Fellowes on paljastanut Kemal Pamukin, turkkilaisen diplomaatin, tarinan olevan totta. Fellowes on kertonut, että hänen ystävänsä selaili isotätinsä päiväkirjaa ja löysi maininnan diplomaatista, joka oli ollut talossa vierailulla. Isotädin talossa oli käytävä, jota käyttivät vain naimattomat naiset. Eräs nainen oli salakuljettanut miehen huoneeseensa ja kyseinen diplomaatti oli kuollut. Isotäti oli herättänyt taloudenhoitajan, joka tajusi, että talon mainetta oli suojeltava. Yhdessä isotädin ja muiden naisten kanssa he kantoivat ruumiin takaisin miehen omaan sänkyyn. Isotädin isän päiväkirjasta paljastui, ettei hänen tyttärensä koskaan paljastunut, sillä isotädin isän päiväkirjan mukaan palvelija oli löytänyt diplomaatin kuolleena sängystään.
Synkroninen verkko-opetus
Synkroninen verkko-opetus on tietoverkossa samanaikaisesti tapahtuvaa opetusta. Opetuksen aikana opettaja ja opiskelijat voivat reaaliaikaisesti keskustella keskenään ja antaa toisilleen palautetta välittömästi. Synkronisessa verkko-opetuksessa on mahdollista lähettää ääntä ja liikkuvaa kuvaa siten, että muut kuulevat ja näkevät kertojan samaan aikaan kun hän puhuu. Synkroninen verkko-opetus on riippuvaista ajasta, mutta ei paikasta. Tämän mahdollistavat erilaiset virtuaaliset luokkahuoneet.
Lähteet
Belanger, F. (2000), Evaluation and Implementation of Distance Learning: Technologies, Tools and Techniques. Hershey, PA, USA: Idea Group Publishing.
Hardcore Superstar
Hardcore Superstar on ruotsalainen hard rockia ja glam metalia soittava yhtye. Se perustettiin vuonna 1997 Göteborgissa. Alkuperäiseen kokoonpanoon kuuluivat laulaja Jocke Berg, kitaristi Silver Silver, basisti Martin Sandvik ja rumpali Magnus Andreasson. Yhtyeen tyylissä sekä musiikissa on vaikutteita 80-luvun "tukkabändeistä" kuten Aerosmithista, Hanoi Rocksista, Mötley Crüesta ja Guns N' Rosesista.
Mikko Lagerspetz
Mikko Kari Lagerspetz (s. 23. helmikuuta 1963 Turku) on suomalainen yhteiskuntatieteilijä. Hän väitteli tohtoriksi Turun yliopistossa 1996 ja toimi sosiologian professorina Viron humanistisessa instituutissa 1997–2006. Vuodesta 2006 hän on ollut sosiologian professori Åbo Akademin taloudellis-yhteiskuntatieteellisessä tiedekunnassa. Hän on johtanut vuodesta 2005 myös Tallinnan yliopiston Kansalaisyhteiskunnan tutkimus- ja kehityskeskusta.
St. Albert
St. Albert voi viitata seuraaviin asioihin:
Merivälja
Merivälja on asuinalue Piritan kaupunginosassa Tallinnassa. Sen pinta-ala on 163 hehtaaria ja väkiluku 3 094 henkeä (1.1.2018). Vuoden 2014 alussa asuinalueen väestöstä 81 prosenttia oli virolaisia.
Idässä aluetta rajaa Mähen asuinalue ja etelässä Piritan asuinalue. Pohjoisessa sitä rajaa Viimsin kunta.
Planckin laki
Planckin laki kuvaa mustan kappaleen lämpötilan ja sen säteilemän sähkömagneettisen säteilyn energian suhdetta. Lain kehitti Max Planck tutkiessaan mustan kappaleen säteilyä ja se oli keskeinen askel kvanttimekaniikan kehityksessä.
thumb|upright=1.4|[[Musta kappale|Mustan kappaleen lämpötilan noustessa myös lämpösäteilyn (sähkömagneettinen säteily) intensiteetti kasvaa ja sen huippukohta siirtyy lyhyemmälle aallonpituudelle (suuremmalle taajuudelle). Vertailun vuoksi kuvaan on piirretty klassisen fysiikan ennustama Rayleigh’n–Jeansin lain kuvaaja, joka johtaa ultraviolettikatastrofiin.]]
missä \lambda on säteilyn aallonpituus, c on valonnopeus, h on Planckin vakio, k Boltzmannin vakio ja T termodynaaminen lämpötila. Spektraalisen energiatiheyden SI-yksikkö on J/m4.
Taajuuden \nu funktiona energiatiheys on
Tässä tapauksessa yksikkö on J/m3/Hz.
Klassisen fysiikan avulla johdettavissa oleva Rayleigh’n–Jeansin laki vastaa Planckin lakia pitkillä aallonpituuksilla. Planckin lakia edeltänyt Wienin säteilylaki puolestaan vastaa Planckin lakia lyhyillä aallonpituuksilla. Integroimalla Planckin laki kaikkien aallonpituuksien yli saadaan Stefan-Boltzmannin laki, jonka mukaan mustan kappaleen säteilemä kokonaisenergia on verrannollinen sen lämpötilan neljänteen potenssiin.
Taustaa
Max Planck kehitteli tämän lain alun perin vuonna 1900 (julkaistu vuonna 1901) yrittäessään etsiä teoreettista perustelua kokeellisten tulosten pohjalta johdetuille säteilylaeille (mm. Wienin siirtymälaki). Planck huomasi, että yllä mainittu funktio sopi dataan kaikilla aallonpituuksilla huomattavan hyvin.
Rayleigh’n–Jeansin lakia pidetään usein Planckin lähtökohtana, vaikka näin ei ollut: Rayleigh'n-Jeansin laki kehitettiin vasta Planckin esitettyä oma säteilylakinsa. Laki oli kuitenkin erikoisen merkittävä, sillä se perustui vahvaan teoreettiseen pohjaan siinä missä Planck oli joutunut toistaiseksi tyytymään joissain kohdissa "käsien heilutteluun". Rayleigh'n-Jeansin laissa oli kuitenkin ultraviolettikatastrofina tunnettu paha puute. Tämä osoitti termodynamiikan teoreettisen perustan olevan ongelmallinen. Ultraviolettikatastrofi oli peräisin klassisen fysiikan laskelmista, joissa säteilyn oletettiin olevan jatkuvaluonteista. Planck yritti kehittää paremman perusteorian, joka täydentäisi termodynamiikan. Hän laski, että uusi säteilylaki sopii kaikkiin spektroskooppisiin mittauksiin siinä tapauksessa, että kappaleen varautuneiden säteilijöiden eri moodien summa lasketaan olettamalla näiden säteilijöiden energian olevan suoraan verrannollinen taajuuteen.
E=h\nu
Vastoin yleistä luuloa Planck ei käsitellyt valon vaan aineen ja säteilyn välisen energiavaihdon kvantittumista – ja sitäkin vasta vuonna 1911 Einsteinin ja Lorenzin myötävaikutuksella. Se käy selväksi hänen alkuperäisestä kirjoituksessaan vuodelta 1901 ja tässä paperissa oleviin viittauksiin aikaisempaan työhönsä. Hänen kirjassaan ”Theory of Heat Radiation” (Lämpösäteilyn teoria) on myös selvästi esitetty Planckin vakion viittaavan sähköiseen värähtelijään (Hertzian oscillator). Kvantittumisen käsitteen kehittivät muut sellaiseksi, joka nykyisin tunnetaan kvanttimekaniikkana. Seuraavan askeleen tällä tiellä otti Albert Einstein, joka valosähköistä ilmiötä tutkittuaan ehdotti mallia ja yhtälöä, jossa valoa ei vain emittoitu (lähetetty) vaan myös absorboitiin (vastaanotettiin) paketteina tai fotoneina. Tyydyttävä teoreettinen johto laille saatiin kuitenkin vasta, kun Satyendra Nath Bose ja Einstein 1920-luvulla olivat esittäneet Bosen–Einsteinin statistisen jakaumalain.
Planckin lain johtaminen
Tarkastellaan vakiolämpötilan T alaisuudessa sähkömagneettisia aaltoja suljetussa kuutiossa, jonka sivun pituus on L. Kuutio toimii siis mustana kappaleena. SM aallot ovat vangittuja laatikkoon, joten ne muodostavat seisovia aaltoja sen sisällä. Sähkömagneettisilla aalloilla on sekä sähkö- että magneettikomponentit. Keskitytään sähkökomponenttiin.
Aaltoyhtälö sähkökomponentille E kolmessa ulottuvuudessa noudattaa:, missä c = aaltoliikkeen etenemisnopeus, tässä valonnopeus. Voimme ratkaista yhtälön separoimalla muuttujat x-, y-, ja z-suunnissa:. Huomattakoon, että eksplisiittinen aikariippuvuus on jätetty pois; voimme lisätä sen tosin takaisin myöhemmin, jos tarvitsemme.
Ratkaisua vastaa aaltovektori jolle on voimassa, missä \omega on aaltoliikkeen kulmataajuus.
Jokaisessa ulottuvuudessa sovitamme kokonaislukumäärän puolikkaita aallonpituuksia matkalle L:, , , missä l, m, ja n ovat kokonaislukuja. Tästä seuraa ja lopuksi, missä.
Pohjatutkimus
Pohjatutkimus on maaperätutkimustoimintaa, jossa tutkitaan rakennustoimintaan ja tarkemmin pohjarakentamiseen liittyvää maaperän rakennetta. Pohjatutkimuksen tavoitteena on saada selville muun muassa maaperän rakenne, kantavuus ja pohjaveden taso.
Planckin laki
Planckin lain johtaminen
Suurelle järjestelmälle voimme määrittää moodien määrän taajuusintervallille laskemalla pisteiden määrän k-avaruudessa intervallilla k -> k + dk, joka vastaa intervallia. Koska l, m, ja n ovat positiivisia kokonaislukuja, tarvitsee meidän tarkastella vain yhtä kahdeksasosaa p-säteisestä pallosta. p-säteisen ja dp-paksuisen pallomaisen pinnan tilavuus on 4 \pi p^2dp, joten moodien määrä oktantissa on. Koska ja, saamme. Koska L^3 = V, eli laatikon tilavuus ja, voimme kirjoittaa lausekkeen seuraavaan muotoon:
Pohjatutkimus
Pohjatutkimusten kokonaisuuteen sisältyy rakennusalueen kartoitus, vaaitus ja varsinaiset pohjatutkimukset. Edellä mainitut työvaiheet liittyvät hieman toisiinsa, ja luontevinta on, että ne tekee kerralla sama yritys tai taho.
Planckin laki
Planckin lain johtaminen
Sähkömagneettisille aalloille jokaista moodia (l, m, n) vastaa kaksi itsenäistä polarisaatiota, joten ja yksikkötilavuutta kohti.
Pohjatutkimus
Tutkimuksen tavoitteet
Pohjatutkimuksen ensimmäisenä tavoitteena on löytää ja tutkia perustusolosuhteiltaan paras paikka rakentamiselle. Kaupunki tai kunta tekee kaavoitetuilla alueilla usein pohjatutkimuksia määrittäessään rakennuspaikkoja ja sijoittaa huonoimmille pohjaolosuhteille esimerkiksi puistoja tai muita kohteita, joilla ei ole suuria vaatimuksia kantavuuden suhteen. Pohjatutkimuksen toinen tavoite on mahdollistaa sopivan perustamistavan valinta.
Planckin laki
Planckin lain johtaminen
Valosähköinen ilmiö osoitti, että valo koostuu kvanteista, fotoneista, joiden on energia E suhteessa säteilyn taajuuteen \nu kaavan mukaisesti, missä h on Planckin vakio. Täten moodin energia ei voi ottaa mitä tahansa arvoa, vaan ainoastaan h \nu:n kerrannaisen. Moodin energia on tällöin, jossa yhdistämme n fotonia kyseessä olevaan moodiin.
Olkoot kaikki moodit (ja fotonit) termisessä tasapainossa (absoluuttisessa) lämpötilassa T. Ollakseen termisessä tasapainotilassa systeemin on voitava vaihtaa energiaa moodien kesken ja tämä tapahtuu hiukkasten kesken kappaleen seinissä tai sisällä. Voimme käyttää Boltzmannin jakaumaa määrittämään eri moodien olemassaoloa. Todennäköisyys p(n), että moodi n energialla En on energiallisesti olemassa on
Pohjatutkimus
Kartoitus
Kartoituksella tarkoitetaan rakennusalueen topografian selvittämistä esimerkiksi takymetrimittauksin. Rakennusalueen kartoituksessa esitetään yleensä tontin rajat ja rajapyykit numeroineen. Kartoituksessa on tarkoitus tuoda esille tontilla sijaitsevat olemassa olevat rakenteet, suuret lohkareet, ojat, rantaviiva, vesistöraja, merkittävät puut ja maalajien vaihtelut esimerkiksi kalliosta maaksi. Tärkeätä on myös kartoittaa mahdolliset kunnallistekniset järjestelmät. Olemassa olevien kaapeleiden sijainti tulee varmistaa kaapelinäytöllä.
Planckin laki
Planckin lain johtaminen
Moodin, jonka taajuus on \nu keskienergia on siten
Sijoitetaan, jolloin saamme
Pohjatutkimus
Vaaitus
Rakennusalueen maanpinta vaaitaan riittävän tiheästi. Usein pyritään luomaan luotettavat korkeuskäyrät 0,5 metrin välein. Vaaituksen avulla suunnittelija määrittelee tulevalle rakennukselle korkeusaseman. Tärkeätä on vaaita myös ympärillä olevien katujen keskiviiva ja laidat, ympärillä olevien rakenteiden sokkelikorkeudet, viemärikaivojen kannet ja kaivojen vesijuoksut.
Planckin laki
Planckin lain johtaminen
Joten
Tällöin säteilyn energiatiheys yksikkötilavuudessa yksikkötaajuusintervallia kohti on josta
Pohjatutkimus
Varsinaiset pohjatutkimukset
Pohjatutkimuksien tavoitteena on aina selvittää rakennuspaikalla vallitsevat maaperäolosuhteet niin, että aiotun rakennuksen tai muun rakenteen perustaminen ja tarvittavat pohjarakennustyöt voidaan suunnitella luotettavasti ja toteuttaa turvallisesti. Tämä edellyttää paikalla olevien maakerrosten ja niiden laadun selvittämistä, tiiviin pohjakerroksen tai kallionpinnan tutkimista ja pohjavesipinnan selvittämistä.
Oranssihelopäivikki
Oranssihelopäivikki (Lampranthus aurantiacus) on päivikkikasveihin kuuluva mehikasvi.
Marty Barry
Martin A. "Goal-a-Game" Barry (8. joulukuuta 1904, St. Gabriel, Quebec – 20. elokuuta 1969) oli kanadalainen jääkiekkoilija. Hyökkääjänä pelannut Barry edusti Montreal Canadiensia, Detroit Red Wingsia ja Boston Bruinsia National Hockey Leaguesa.
Oranssihelopäivikki
Oranssihelopäivikki kasvaa noin 30 cm korkeaksi. Se on ikivihreä mehikasvi, jolla on hopeanvihreät lehdet ja oranssit kukat. Se on kotoisin Etelä-Afrikasta, mutta sitä käytetään muuallakin puutarhoissa maanpeittokasvina ja ruukkukasvina.
Marty Barry
1940-luvulla Barry aloitti valmennusuransa Halifax St. Mary's -juniorijoukkueen peräsimessä. Hänen kaudellaan joukkue eteni itäisen Kanadan loppuotteluihin asti häviten niukasti Memorial Cupin 1947.
Leonardo Cilaurren
Leonardo Cilaurren Uriarte (5. marraskuuta 1912 Basurto-Zorrotza – 9. joulukuuta 1969 Madrid) oli espanjalainen jalkapalloilija, pelipaikaltaan keskikenttäpelaaja. Seuraurallansa hän aloitti Espanjassa, jossa pelasi Arenas Club de Getxossa ja Athletic Bilbaossa, mutta näiden joukkueiden jälkeen hän lähti ulkomaille. Vuonna 1939 Cilaurren siirtyi Argentiinaan River Plateen, jossa hän pelasi 19 ottelua ja teki kolme maalia. Tämän jälkeen hän oli vuoden uruguaylaisessa Peñarolissa, josta hän kuitenkin lähti jo vuoden jälkeen Meksikoon Real Club Españaan. Siellä Cilaurren pelasi vain kaksi vuotta, mutta näissä kahdessa vuodessa hän ehti voittaa Meksikon liigan ja cupin kerran sekä Supercupin kaksi kertaa, vuosina 1944 ja 1945. Cilaurren pelasi Espanjan maajoukkueessa vuosina 1931 – 1935 neljätoista ottelua ja oli mukana MM-kisoissa 1934.
St. Albert (Alberta)
St. Albert on 57 719 asukkaan (2006) kaupunki Albertassa, Kanadassa. Kaupunki kuuluu Edmontonin metropolialueeseen, jossa on kaikkiaan 1 034 945 asukasta. Kaupungin perusti vuonna 1861 pastori Albert Lacombe, jonka mukaan kaupunki on saanut nimensä. St. Albertin ensimmäisiä asukkaita olivat idästä muuttaneet métisit ja paikalliset creet. St. Albert perustettiin virallisesti kyläksi vuonna 1900. Neljä vuotta myöhemmin se sai kaupunkioikeudet (Town) ja suuremmaksi kaupungiksi (City) muuttui vuonna 1977.
Alun perin St. Albertin ja läheisen Edmontonin erotti useiden kilometrien leveynen maaseutu. Molempien kaupunkien kasvaessa maaseutualue on kuitenkin kutistunut lähes olemattomiin, ja St. Albertia pidetäänkin jossain yhteyksissä lähes Edmontonin lähiönä.
Ardo Hansson
pienoiskuva|Ardo Hansson vuonna 2016. Ardo Hillar Hansson (s. 15. heinäkuuta 1958 Chicago, Yhdysvallat) on virolainen ekonomisti, joka toimi vuosina 2012–2019 Viron keskuspankin johtajana.
Perhe ja koulutus
Hansson syntyi Chicagossa Yhdysvalloissa ja kasvoi Chicagon lisäksi Kanadan Vancouverissa. . Hänen vanhempansa olivat neuvostomiehitystä paenneita virolaispakolaisia.
Hansson opiskeli taloustiedettä vuosina 1976–1980 kanadalaisessa Brittiläisen Kolumbian yliopistossa valmistuen kandidaatiksi "with 1st class honours", minkä jälkeen hän työskenteli yliopistossa tutkimusassistenttina 1980–1982. Taloustieteen opintojaan Hansson jatkoi Harvardin yliopistossa vuosina 1982–1987 ohjaajanaan Jeffrey Sachs suorittaen maisterin ja tohtorin tutkinnon. Hanssonin väitöskirja käsittely Yhdysvaltain ulkomaankauppapolitiikkaa otsikolla "Political regime changes and exchange rate determination".
Ensi kerran Hansson kävi Virossa vuonna 1982 ja hän alkoi tehdä yhteistyötä Radio Free Europen Viron-toimituksen kanssa.
Hakassian jääpallomaajoukkue
Hakassian jääpallomaajoukkue edustaa Venäjän federaatioon kuuluvaa Hakassian tasavaltaa miesten maajoukkueiden jääpallokilpailuissa. Hakassian maajoukkue toimii Venäjän jääpalloliiton alaisuudessa, ja Hakassia ei ole Kansainvälisen jääpalloliiton jäsen, mistä johtuen Hakassian maajoukkue voi osallistua vain Venäjän jääpalloliiton alaisiin kilpailuihin.
Ardo Hansson
Perhe ja koulutus
Hansson työskenteli Harvardin yliopistossa tutkimusassistenttina 1984–1987, minkä jälkeen hän toimi apulaisprofessorina Brittiläisen Kolumbian yliopiston taloustieteen laitoksella vuosina 1987–1990. Vuosina 1990–1992 Hansson toimi Suomessa WIDER-instituutissa sosialismista markkinatalouksiin siirtyvien kansantalouksien tutkijana.
Hakassian jääpallomaajoukkue
Hakassian maajoukkue osallistui Russian Government Cupiin ensimmäisen kerran vuonna 1992. Seuraavan kerran Hakassia esiintyi Russian Government Cupissa 2012, jolloin se saavutti parhaan sijoituksensa turnauksessa oltuaan neljäs.
Ardo Hansson
Ekonomistina
Viron palautti itsenäisyytensä vuonna 1991 ja Hansson palasi vanhempiensa kotimaahan. Hän toimi vuonna 1992 Viron rahareformista vastanneessa komiteassa ja pääministeri Mart Laarin taloudellisena neuvonantajana vuosina 1992–1994 ja 1997.
Vuosina 1998–2012 Hansson työskenteli Maailmanpankissa toimien muun muassa Jugoslavian ja Liettuan vanhempana ekonomistina sekä Serbian ja Montenegron ja Länsi-Balkanin johtavana ekonomistina. Vuosina 2008–2012 hän toimi Maailmanpankin talouspolitiikan yksikön päällikkönä Kiinassa.
Hansson valittiin lokakuussa 2011 Andres Lipstokin seuraajaksi Viron keskuspankin johtoon. Hänen seitsemänvuotinen toimikautensa alkoi kesäkuussa 2012.
JMZ
Lasse Yrjölä, tunnetaan paremmin taiteilijanimellään JMZ, on suomalainen rap-artisti.
JMZ:n ensimmäinen virallinen studioalbumi Gotcha!!! julkaistiin Edel Recordsin kautta tammikuussa 2008. Samana vuonna JMZ julkaisi Revolution Dance EP:n.
JMZ vaikuttaa nykyään myös Kultainen Nuoruus -nimisessä yhtyeessä yhdessä Sipulijaskan kanssa. Heiltä ilmestyi Multainen luovuus -niminen albumi vuonna 2011.
Bobby Jones (golfaaja)
thumb|right|Bobby Jones Robert Tyre "Bobby" Jones Jr (17. maaliskuuta 1902 Atlanta, Georgia, Yhdysvallat – 18. joulukuuta 1971) oli yhdysvaltalainen amatöörigolfaaja. Hän voitti 7 major-turnausta, neljästi US Openin (1923, 1926, 1929 ja 1930) ja kolmesti British Openin (1926, 1927 ja 1930). Jones teki historiaa kaudella 1930 voittamalla molempien ammattilaisturnauksien lisäksi myös vastaavat amatööriturnaukset. Saavutusta kutsuttiin golfin Grand Slamiksi, ennen kuin kaksi major-turnausta, The Masters Tournament ja PGA Championship syrjäyttivät amatööriturnaukset. Kauden 1930 jälkeen Jones lopetti suoraan huipulta vain 28-vuotiaana.
Jonesilla diagnosoitiin selkäytimen rakkula vuonna 1948 ja hän viettikin loppuelämänsä pyörätuolissa. Bobby Jones menehtyi synnyinkaupungissaan Atlantassa vuonna 1971, ja hänet haudattiin Oakland Semeteryn hautausmaalle.
Kirgisian tasavallan historia
Itsenäisen Kirgisian historia alkaa siitä, kun Kirgisia irtaantui Neuvostoliitosta.
Ensimmäisinä itsenäisyysvuosina presidentti Akajev tuki talouden vapauttamista ja sai kansainvälistäkin tunnustusta. Talousuudistusten tarvoitteena oli tehdä maasta "Keski-Aasian Sveitsi." Maan Neuvostoliiton hajoamisen jälkeiset talousvaikeudet eivät ole kuitenkaan merkittävästi helpottaneet. Kirgisia liittyi Itsenäisten valtioiden yhteisöön vuonna 1991 sekä Yhdistyneisiin kansakuntiin ja ETYJiin 1992.
Presidentinvalta vakiintuu
thumb|250px|[[Vladimir Putin ja Akajev Sotšissa 2001.]] Akajevin valta sai huolestuttavia piirteitä 1990-luvun edetessä. Lehtimiehiä ja oppositiopoliitikkoja alettiin vangita. Vuonna 1993 korruptioepäily aiheuttivat suuren skandaalin, josta johtuen varapresidentti Feliks Kulov erosi joulukuussa. Presidentti sai jatkaa kauttaan kansanäänestyksen jälkeen. Perustuslakiuudistus epäonnistui 1994 ja presidenttiä syytettiin vallan haalimisesta itselleen. Hän vastasi syyttäen kommunistipuoluetta lain voimaantulon estämisestä. Uudistukset saatiin viimein voimaan lokakuussa 1994 kansanäänestyksen jälkeen ja ensimmäiset vapaat vaalit saatiin järjestettyä helmikuussa 1995. Suurin osa kaksikamarisen parlamentin, Jogorku Keneshin paikoista meni puolueiden ulkopuolisille ehdokkaille. Uuden perustuslain voimaansaamisen jälkeen uudet parlamenttivaalit järjestettiin 1996. Perustuslaillinen oikeus päätti heinäkuussa 1998, että Akajev voi pyrkiä vielä kolmannelle kaudelle.
Vuonna 1998 äänestettiin jälleen perustuslain lisäyksistä ja helmikuussa ja maaliskuussa 2000 kaksi parlamenttivaalien kierrosta. Ulkomaisten tarkkailijoiden mukaan vaaleja ei voitu pitää vapaina tai oikeudenmukaisina.
Kirgisia liittyi joulukuussa 1998 ensimmäisenä entisenä neuvostotasavaltana Maailman kauppajärjestöön (WTO). Elo–syyskuussa 1999 islamilaiset militantit kaappasivat lukuisia panttivankeja ja valtasivat kyliä Tadžikistanin rajalla. Taistelut jatkuivat elokuussa 2000. Kirgisialle järjestyksen ylläpito ja ääriliikkeiden vastainen toiminta oli tärkeää, ja se liittyi vuonna 2001 pian syyskuun 11. päivän iskujen jälkeen Yhdysvaltain rinnalle terrorismin vastaiseen sotaan tarjoamalla Yhdysvaltain käyttöön lentotukikohdan. .
Oppositio voimistuu
Akajev valittiin uudelleen viisivuotiskaudelle marraskuussa 2000. Tammikuussa 2002 opposition johtava edustaja Azimbek Beknazarov vangittiin, mikä johti mellakoihin ja poliisi ampui viisi hänen vapauttamistaan vaatinutta mielenosoittajaa Žalal-Abadissa maaliskuussa 2002.
Opposition Feliks Kulov tuomittiin toukokuussa 2002 kymmeneksi vuodeksi vankeuteen virka-aseman väärinkäytöksistä. Pääministeri Kurmanbek Bakijev joutui eroamaan mellakoiden kuolonuhrien vuoksi, jonka jälkeen pääministerinä toimi Nikolai Tanajev. Marraskuussa 2002 oppositio ilmoitti marssivansa pääkaupunkiin ja vaativansa presidentin eroa, jolloin poliisi pidätti suuren joukon mielenosoittajia. Presidentti Akajev aloitti perustuslain uudistuksen, joka sisälsi laajan avoimen osallistumisen yhteiskunnan toimiin. Uudistettu perustuslaki hyväksyttiin helmikuussa 2003 kansanäänestyksessä.
Kesäkuussa 2003 parlamentin alahuone myönsi presidentti Akajeville ja kahdelle muulle neuvostoajan johtajalle immuniteetin syytteitä vastaan, minkä toivottiin johtavan Akajevin luopumiseen vallasta. Oppositio ilmoitti muodostavansa liiton hallituspuolueita vastaan vuoden 2005 vaaleissa.
Tulppaanivallankumouksen jälkeen
Helmi–maaliskuun 2005 parlamenttivaalien jälkeen Kirgisia oli poliittisesti sekasorron vallassa. Kansainvälisten vaalitarkkailijoiden moittimat vaalit aiheuttivat suurta eripuraa. Maaliskuun lopulla oppositio järjesti suuren protestin, joka päättyi lopulta 24. maaliskuuta presidentin palatsin valtaamiseen. Maan korkein oikeus mitätöi vaalitulokset palauttaen vanhan parlamentin väliaikaisesti valtaan. Presidentti Akajev pakeni maasta, ja parlamentti nimitti väliaikaiseksi presidentiksi Kurmanbek Bakijevin. Heinäkuussa järjestettiin uudet vaalit, jotka Bakijev voitti ylivoimaisella (88,9 %) äänten enemmistöllä. Vankilasta vapautettu Feliks Kulov palasi pääministeriksi ja Akajevin vastaisen opposition johtohahmo Azimbek Beknazarov nimitettiin oikeusministeriksi. Beknazarovin ura jäi lyhytaikaiseksi kun hänet erotettiin syyskuussa 2005. thumb|Bakijev vuonna 2006. Maaliskuussa 2006 puolestaan Bakijevia vastaan osoitettiin mieltä, koska hän ei toteuttanut lupaamaansa perustuslain uudistusta ja vallan siirtoa presidentiltä parlamentille. Painostuksen alla parlamentti muutti perustuslakia marraskuussa 2006 antaen parlamentille laajemmat valtaoikeudet. Kuitenkin seuraavassa kuussa perustuslakia muutettiin uudelleen presidentin hyväksi. Syyskuussa 2007 perustuslaillinen oikeus tuomitsi kuitenkin perustuslain muutokset laittomiksi ja mitättömiksi sillä perusteella että perustuslainmuutos vaatii kansanäänestyksen.
Bakijev nimitti Feliks Kulovin uudelleen pääministeriksi, mutta parlamentti ei hyväksynyt häntä ja häntä seurasi lyhytaikainen virkaatekevä pääministeri Azim Isabekov ja maaliskuussa 2007 opposition edustaja Almazbek Atambajev.
21. lokakuuta 2007 järjestettiin kansanäänestys, jossa 75 % äänestäneistä antoi tukensa presidentin ehdottamille muutoksille perustuslakiin. Niiden mukaan parlamentin valta kasvaa ja vaalit muuttuvat henkilövaalista listavaaliksi. Uudistuksen jälkeen presidentti hajotti parlamentin.
Joulukuussa 2007 järjestetyissä ennenaikaisissa parlamenttivaaleissa murskavoiton otti presidentin perustama Ak Zhol -puolue, joka sai 71 90:stä paikasta. Maltilliset sosiaalidemokraatit ja kommunistit saivat 11 ja 8 paikkaa. Suurin oppositiopuolue Ata Meken ei saanut yhtään paikkaa vaikka saikin 8,7 % äänistä. Vaali joutui ETYJin vaalitarkkailijoiden arvostelun kohteeksi. Bakijev nimitti uudeksi pääministeriksi entisen energianministerin Igor Tšudinovin.
3. helmikuuta 2009 presidentti Bakijev ilmoitti Yhdysvaltain Manasin lentotukikohdan sulkemisesta. Tukikohta oli aiheuttanut närää erään sotilaan ammuttua 6.12.2006 paikallisen, eivätkä Kirgisian viranomaiset saaneet ampujaa tuomiolle. Leskelle tarjottiin noin 1 000 dollarin korvauksia.
Vuoden 2010 vallankaappaus
Maassa alkoi esiintyä lisääntyvää tyytymättömyyttä uuttakin johtoa kohtaan. Huhtikuun 7. päivänä 2010 ilmoitettiin, että maan sisäministeri Moldomusa Kongantijev olisi saanut surmansa yhteenotoissa Talasin kaupungissa, mutta hallinto kiisti kuoleman. Presidentti Bakijev pakeni Biškekistä mahdollisesti tukialueelleen Žalal-Abadiin. Valtaa pääkaupungissa ryhtyi pitämään Roza Otunbajevan väliaikaishallitus. Maassa tukikohtiaan pitävät Venäjä ja Yhdysvallat ovat tapahtumista virallisesti syrjässä, mutta Venäjä on tunnustanut väliaikaishallituksen. Myös Yhdysvallat on ilmoittanut diplomaattinsa välityksellä tukevansa Otunbajevan väliaikaishallintoa. Väliaikaishallitus ilmoitti, että valtion kassa on ryöstetty. Presidentti Bakijev lupasi erota virastaan, jos hänen turvallisuutensa taataan, mutta Otunbajeva vaatii häntä oikeuden eteen väkivallantekojen vuoksi.
Kesäkuun 10. päivä maan eteläosassa, varsinkin Ošin ja Žalal-Abadin alueella puhkesi laajenevia väkivaltaisuuksia uzbekkien ja kirgiisien välille. Väliaikaishallitus pyysi sotilaallista apua, mihin Venäjä ei suostunut. . Väliaikaishallitus järjesti kesäkuun lopussa väkivaltaisuuksista huolimatta kansanäänestyksen uudesta perustuslaista, joka hyväksyttiin selvästi. Uusi perustuslaki vähentää presidentin oikeuksia ja muuttaa valtion parlamentaariseksi tasavallaksi. Heinäkuun alussa Otunbajeva vannoi virkavalansa, ja hänestä tuli Kirgisian ensimmäinen naispresidentti. Otunbajevan valtakausi määriteltiin vuoden 2011 vaaliin saakka, eli korkeintaan vuoden 2011 loppuun. Sama perustuslain muutos määräsi ettei hän voi itse asettua ehdokkaaksi 2011.
Parlamenttivaaleista tuli erittäin tasaiset. Niinpä suurin osa äänistä meni puolueille, jotka eivät päässeet parlamenttiin viiden prosentin äänikynnyksen vuoksi, vaan suurimmaksi nousi nationalistinen Ata Zhurt 8,47 prosentilla äänistä. Muut neljä parlamenttiin päässyttä puoluetta saivat 7,83–5,49 % äänistä.
Vuoden 2020 kriisi
Viranomaiset pidättivät vuonna 2020 maan entisen presidentin Almazek Atambajevin vallankaappauksen suunnittelusta. 4. lokakuuta vuonna 2020 maassa pidettiin parlamenttivaalit. Presidentin tukipuolueet voittivat ne. Oppositio oli tyytymätön vaalitulokseen. Se syytti äänten ostamisesta ja nosti eri puolilla maata protesteja. Protestit alkoivat jo vaali-iltana.
Poliisi ei kyennyt protestia hajottamaan. Presidentti ei antanut lupaa ampua protestoijia, mutta syytti protestoijia laittomasta vallankaapausyrityksestä. Niinpä mielenosoittajat valtasivat hallintorakennuksia. He vapauttivat vangitun Atambajevin. Pääministeri Kubatbek Boronov erosi. Hänen paikalleen noussut opposition pääministeriksi julistautunut Sadyr Žaparov joutui kepein aseistautuneiden protestoijien ahdistelemana pakenemaan. Vaalitulos mitätöitiin. Pääministeri ja presidentti Sooronbai Žeenbekov katosivat. Protestien tuloksena oli kuollut ainakin yksi, ja 768 saanut sairaalahoitoa. Yhteiskunta ajautui kriisiin. Venäjä vihjasi puuttuvansa Kirgisian asioihin. Presidentti ilmoitti eroavansa, mutta määräsi samalla armeijan pääkaupunki Biškekin kaduille ulkonaliikkumiskieltoa valvomaan. Kirgisia sulki myös rajansa niin, etteivät poliitikot ja virkamiehet voineet poistua maasta Parlamentti valitsi nationalistisen Sadyr Žaparovin uudeksi pääministeriksi. Presidentti Žeenbekov erosi. Sadyr Žaparovi julistautui presidentiksi.
Johannes Edvard Leppäkoski
Johannes Edvard Leppäkoski (3. marraskuuta 1901 Kaukola – 5. joulukuuta 1984 Jyväskylä) oli suomalainen toimittaja ja esperanton harrastaja.
Johannes Edvard Leppäkoski syntyi Kaukolassa, jossa hän kävi koulunsa. Käkisalmessa hän ehti toimia monissa luottamustehtävissä ja toimittajana lehdissä. Lehdissä hän käytti nimimerkkejä ”Joonas” ja ”Veisu-Ville”. Leppäkoski toimi Karjalan kirjapainon toimitusjohtajana vuodesta 1935. Käkisalmesta hän muutti jatkosodan jälkeen Kuopion ja Rauman kautta Jyväskylään. Sodan jälkeen Leppäkoski toimi sanomalehti Keskisuomalaisessa. Hän käänsi Kalevalan esperantoksi vuonna 1964.
Teatteriohjaaja Raila Leppäkoski on Johannes Leppäkosken tytär.
Onni Kyrö
Ura
Porin Moottorikerhoa edustanut Kyrö aloitti kilpailemisen jo 15-vuotiaana vuonna 1927. Hän voitti muun muassa Tiilimäen TT-ajot Porissa 1933, Pyynikinajot Tampereella 1936, Piritan TT-ajot Tallinnassa 1936 sekä Viipurin jäärata-ajot 1937. Suomen mestaruuden Kyrö saavutti vuonna 1936.
Vuonna 1937 Kyrö sai käyttöönsä saksalaisen NSU:n valmistaman 350 cm³ kilpapyörän. Saman vuoden huhtikuussa hän osallistui Hannoverissa katuradalla järjestettyyn Eilenriede Rennen -kisaan. Rankkasateessa ajetussa kilpailussa Kyrö menetti 18. kierroksella pyöränsä hallinnan kaarteessa ja syöksyi noin 130 kilometrin tuntinopeudella päin rataa reunustaneita heinäpaaleja. Hän oli ulosajon sattuessa kilpailun neljännellä sijalla. Lehtitietojen mukaan onnettomuuden arveltiin johtuneen Kyrön pyörään tulleesta jarruviasta.